CELEX: 52021DP0232
Language: sl
Date: 2021-05-18 00:00:00
Title: Sklep Evropskega parlamenta, da ne nasprotuje delegirani uredbi Komisije z dne 24. marca 2021 o spremembi delegiranih uredb (EU) št. 1003/2013 in (EU) 2019/360 v zvezi s pristojbinami za leto 2021, ki jih Evropski organ za vrednostne papirje in trge zaračunava repozitorijem sklenjenih poslov (C(2021)01874 – 2021/2617(DEA))

12.1.2022   
            
            
               SL
            
            
               Uradni list Evropske unije
            
            
               C 15/249
            
         
      P9_TA(2021)0232
      Nenasprotovanje delegiranemu aktu: pristojbine za leto 2021, ki jih ESMA zaračunava repozitorijem sklenjenih poslov
      Sklep Evropskega parlamenta, da ne nasprotuje delegirani uredbi Komisije z dne 24. marca 2021 o spremembi delegiranih uredb (EU) št. 1003/2013 in (EU) 2019/360 v zvezi s pristojbinami za leto 2021, ki jih Evropski organ za vrednostne papirje in trge zaračunava repozitorijem sklenjenih poslov (C(2021)01874 – 2021/2617(DEA))
      (2022/C 15/38)
      
         Evropski parlament,
      
                  —
               
               
                  ob upoštevanju delegirane uredbe Komisije (C(2021)01874),
               
            
                  —
               
               
                  ob upoštevanju pisma Komisije z dne 25. marca 2021, v katerem poziva Parlament, naj izjavi, da ne bo nasprotoval delegirani uredbi,
               
            
                  —
               
               
                  ob upoštevanju pisma Odbora za ekonomske in monetarne zadeve predsedniku konference predsednikov odborov z dne 11. maja 2021,
               
            
                  —
               
               
                  ob upoštevanju člena 290 Pogodbe o delovanju Evropske unije,
               
            
                  —
               
               
                  ob upoštevanju Uredbe (EU) št. 648/2012 Evropskega parlamenta in Sveta z dne 4. julija 2012 o izvedenih finančnih instrumentih OTC, centralnih nasprotnih strankah in repozitorijih sklenjenih poslov (1) (EMIR) ter zlasti členov 72(3) in 82(6),
               
            
                  —
               
               
                  ob upoštevanju Uredbe (EU) 2015/2365 Evropskega parlamenta in Sveta z dne 25. novembra 2015 o preglednosti poslov financiranja z vrednostnimi papirji in ponovne uporabe ter spremembi Uredbe (EU) št. 648/2012 (2) ter zlasti členov 11(2) in 30(5),
               
            
                  —
               
               
                  ob upoštevanju člena 111(6) Poslovnika,
               
            
                  —
               
               
                  ob upoštevanju priporočila za sklep Odbora za ekonomske in monetarne zadeve,
               
            
                  —
               
               
                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 111(6) Poslovnika, ki se je iztekel 18. maja 2021,
               
            
                  A.
               
               
                  ker Evropski organ za vrednostne papirje in trge (ESMA) izdaja dovoljenja repozitorijem sklenjenih poslov in nadzoruje njihovo izpolnjevanje ustreznih regulativnih zahtev; ker repozitoriji sklenjenih poslov organu ESMA plačajo enkratno pristojbino za registracijo in letno pristojbino za nadzor; ker se je s 1. januarjem 2021 stanje na področju repozitorijev sklenjenih poslov v Uniji bistveno spremenilo, saj sta le dva od štirih repozitorijev sklenjenih poslov, ki sta pred 1. januarjem 2021 imela sedež v Združenem kraljestvu, svoje poslovanje prenesla v Unijo in v njej ustanovila nove subjekte, da bi svoje storitve še naprej opravljala v Uniji, zaradi česar je sedanja metodologija za izračun pristojbin nezdružljiva s prevladujočimi načeli glede izračuna pristojbin;
               
            
                  B.
               
               
                  ker je za to, da bodo vsi repozitoriji sklenjenih poslov v Uniji plačali pristojbino za nadzor, ki bo sorazmerna z njihovim dejanskim prometom v Uniji v letu 2021, v vsako od obeh delegiranih uredb vključen nov člen, v katerem je določeno posebno referenčno obdobje za izračun upoštevanega prometa, ki se bo uporabljalo pri izračunu letnih pristojbin, ki jih repozitoriji sklenjenih poslov plačajo organu ESMA v letu 2021, s čimer se bodo bolje odražale spremembe na področju repozitorijev sklenjenih poslov v Uniji;
               
            
                  C.
               
               
                  ker bi morala delegirana uredba začeti veljati čim prej, da bi repozitorijem sklenjenih poslov Unije zagotovili zanesljivo pravno podlago za njihovo poslovanje in potrebno jasnost za njihovo proračunsko načrtovanje ter da bi bili morebitni učinki na njihovo dejavnost, ki izhajajo iz drugačnega izračuna glede na leto 2020, čim manjši;
               
            
               
                  1.
               
               
                  izjavlja, da ne nasprotuje delegirani uredbi;
               
            
               
                  2.
               
               
                  naroči svojemu predsedniku, naj ta sklep posreduje Svetu in Komisiji.
               
            
         (1)  UL L 201, 27.7.2012, str. 1.
      
         (2)  UL L 337, 23.12.2015, str. 1.